Správa zo zahraničnej pracovnej cesty

1. Účastníci ZPC
Meno:						Boris Čavajda, Mgr.
Vysielajúca organizácia MŠVVaŠ SR:	Národné športové centrum (NŠC)
	Trnavská cesta 39, Bratislava
Pracovné zaradenie:		riaditeľ
Znalosť jazykov:				anglický, nemecký, maďarský   	

2. Zahraničná pracovná cesta 
Štát: 						Španielsko
Mesto:						Barcelona
Vykonaná v dňoch: 				8-10. máj 2012	
Prijímajúca organizácia: 			CAF Sant Cugat
Účel cesty:	Valné zhromaždenie medzinárodnej asociácie centier vrcholového športu a rokovanie k spoločným plánom na rok 2012-2013 v oblasti zlepšovania chodu športových centier a výmeny skúseností			
Spôsob financovania: 	NŠC 

3. Rámcový program pobytu
Valné zhromaždenie Medzinárodnej asociácie centier vrcholového športu (ASPC), rokovanie o detailoch a nastaveniach spoločných projektových zámeroch v oblasti športu a podpory výmeny vzájomných skúseností.

4. Všeobecné informácie k problematike
Každoročne sa stretáva medzinárodná asociácia ASPC aby si prešla na valnom zhromaždení formálne povinné úkony spojené s chodom ASPC a zároveň načrtla plány do budúcna, ako zlepšiť fungovanie, vzájomnú súdržnosť centier a hľadanie možností spoločných projektov. 
5.a 6. Stručné zhrnutie rokovania a Závery a odporúčané návrhy
Stretnutie otvoril prezident ASPC Mike English pričom zhrnul posledné minuloročné stretnutie vo francúzskom centre INSEP. Ďalším bodom boli aktivity rokov 2011 a 2012, ekonomický report, výmenný program, kontinentálne reporty zástupcov a prijatie nových členov z minulého roku. Bola zverejnená výzva programu ASPC na výmenné pobyty odborných pracovníkov centier, ktorú ako ASPC podporí aj finančne. Zároveň bol prednesený plán na rok 2013. Nový členovia mali možnosť predstaviť svoje centrá a tak zviditeľniť svoje aktivity a potenciál pre možné spolupráce s inými krajinami. Za NŠC ako nového člena ASPC (stali sme sa ním minulý rok) som tiež predstavil aktivity a zámery nášho centra a otvorenosť pre spoluprácu a výmenu skúseností nielen na úrovni riadiacej ale potenciálne aj trénerskej, metodickej či diagnostickej. Následne bola diskusia o aktuálnych možnostiach a problémoch ale hlavne o potenciálnych zlepšeniach fungovania partnerstva. Mojím návrhom, ktorý bol reálne podporený bolo zanalyzovať detailné fungovanie ASPC, jej členov, organizačné štruktúry a aktivity pre lepšie vytipovanie čo najlepších praxí pre dané krajiny. Pre takú prípadnú analýzu ASPC prisľúbilo nielen aktívnu participáciu ale aj finančo-technické zabezpečenie.
7. Prehľad prinesenej dokumentácie 
Poznámky zo stretnutia sú uložené v NŠC. 

8. Osobitne vyhodnotený očakávaný prínos ZPC
Veľmi pozitívne hodnotím toto stretnutie ako aj a prístup vedenia ASPC k spolupráci a hľadaniu možností lepšieho fungovania. Verím že toto stretnutie utužilo vzťahy so zahraničnými centrami a tak zlepšilo vyhliadky pre budúce spoločné zámery aj pre NŠC.

9. Prenos zverejnenia výsledkov ZPC, prenos získaných informácií

Informácie boli postúpené v rámci sekcie štátnej starostlivosti o šport relevantným pracovníkom. 

Súhlasím so zverejnením správy na internete.
Bratislava, 17 . mája 2012		

Vypracoval:
Mgr. Boris Čavajda, riaditeľ NŠC